''Leírhatatlan érzés, amikor több ember egy irányba néz''
Magashegyi Underground-interjú Bocskor Bíborkával
A Magashegyi Underground december 2-án tartotta évzáró szimfonikus koncertjét Budapesten, a Kongresszusi Központban. Bár a zenekar nem először csinál ilyesmit, a koncertnek különleges apropója is volt, hiszen ezúttal a költészet világát emelték át a komolyzenei hangszerelésű dalokba, így az este folyamán többek között megszólaltak azok a friss szerzemények is, melyeket Tóth Krisztina verseire komponáltak. Az esemény előtt a Lángoló Gitárok Bocskor Bíborka énekesnővel beszélgetett.
Már az első nagylemezünkön, az Ezer erdőn is dolgoztunk fúvósokkal és vonósokkal. Emlékszem, amikor az Esőnap című dal elkészült, abban eleve nagyon szép fúvósszőnyegek voltak. Egy egyszeri felsóhajtás volt az egész, nem is emlékszem már, melyik fiúból szakadt ki egyszer csak, hogy de jó lenne ezt megcsinálni egy teljes szimfonikus zenekarral. Nyilván néztünk egy csomó külföldi koncertet, mint Björk vagy az Arcade Fire, akik már régóta foglalkoznak azzal, hogy komolyzenei elemeket is csempésszenek a saját zenéjükbe. Így született meg bennünk is ez a vágy, de akkoriban mindenki azt mondta, hogy ez hülyeség, ne akarjunk mi szimfonikus koncertet csinálni, a Müpa fesztiválterme negyedig sem lesz tele ilyesmire. Aztán azt mondtuk, hogy azért mi megpróbáljuk. Őszintén szép volt, ahogy teltek a hetek, és láttuk, hogy basszus, vásárolják a jegyeket, sokan el fognak jönni, végül tele lett a terem.
Ez is egyfajta kísérlet volt. A szimfonikus koncertjeink sem egyféleképpen épülnek fel, hiszen előfordul ott is olyan, hogy csak a Talamba Ütőegyüttes kíséri az adott dalt, de van olyan is, ami a capella kórusra épül. Szerettük volna ebben a klipben felidézni ennek a hangulatát, ezt az intim hangulatú férfi-női találkozást. A forgatás kicsit happening jellegű volt, hiszen bementünk a kápolnába, és ott a tér egyszerűen adta azt, hogy mi fog történni. Szép volt megélni ezt. Fűrész Gábor ötletéből csináltuk meg ezt a templomi sessiont, de eleve nagyon régi vágya volt a zenekarnak, hogy találjon egy olyan szakrális teret, ahol egy profán szerelmi hangulat és mondanivaló megszólalhat.
Ha végignézek a hazai alternatív vagy popzenei színtéren, nagyon nehéz eldöntenem, kivel énekelnék szívesen, de ő egyértelműen ilyen. Hihetetlen intellektus és lélek van benne, ami számomra elengedhetetlen. Azért is számít családtagnak, mert bármiről tudunk beszélgetni, emellett több szöveget is írt már nekünk. Most is ott lesz velünk a Kongresszusi Központban, nagyon szeretjük, ráadásul teljesen más színeit hozza, ha velünk lép fel, mint a 30Y-ban.
A Tóth Krisztina verseire épülő kiadvány mikorra várható?